Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: A rádiózásról és televíziózásról szóló 1996. évi I. törvény
Paragraph Index: 1314

A rádiózásról és televíziózásról szóló 1996. évi I. törvény (a továbbiakban: Rtvtv.) egyrészt közszolgálati szerepet tulajdonít a nemzeti és etnikai kisebbségekhez kapcsolódó műsorszolgáltatásnak [26. § (1) bek.], másrészt helyet biztosít az országos közszolgálati műsorszolgáltatók kuratóriumaiban a nemzeti és etnikai kisebbségek országos önkormányzatai képviselőinek. Az egyik országos önkormányzat elnöke beadvánnyal fordult a kisebbségi biztoshoz, amelyben kifogásolta, hogy a parlamenti pártok nem tudtak megegyezni a közszolgálati műsorszolgáltatók kuratóriumaiba általuk delegálandó személyekről, és ezért a kuratóriumok gyakorlatilag működésképtelenné váltak. Az országos önkormányzat elnöke ezt egyrészt azért tartotta problematikusnak, mert a közszolgálatiság elve kisebbségvédelmi szempontból nem érvényesülhet, másrészt mivel az országos kisebbségi önkormányzatok évenként váltakozva delegálnak személyeket a kuratóriumokba, azok működésképtelensége miatt az adott önkormányzat a tárgyévben nem tudja érvényesíteni sajátos szempontjait. Ennek azért van jelentősége, mert az Rtvtv. 146. §-ának bekezdése szerint az ORTT említett műsorengedélyeket műsorszolgáltatási szerződésekké alakítja át, illetőleg a többi frekvencia használatáról pályázatot kell kürni. Mindkét esetben feltételként támasztja a jogszabály a korábbi szabályszerű működést. Az ORTT irodájának főigazgatója válaszában kifejtette, hogy a szabályszerű működés vizsgálata mind a korábbi engedélyek szerződéssé való átalakítása során folyamatosan, mind pedig a pályázatok értékelése alkalmával megvalósul. A kisebbségi biztos hivatalból indított vizsgálat keretében kezdeményezéssel fordult a Magyar Televízió Részvénytársaság (a továbbiakban: MTV Rt.) ügyvezető elnökéhez, mert tudomására jutott, hogy a közszolgálati műsorszolgáltató a kisebbségi magazinok ismétlései kezdési időpontjainak megváltoztatását tervezi oly módon, hogy a hat műsor közül csak négynek az ismétlését tartaná meg a viszonylag kedvező nézettségű sávban, két műsor kezdési időpontját egy jóval kedvezőtlenebb sávba kívánja áthelyezni. A kisebbségi biztos szerint a műsorszerkezet ilyen irányú átalakítása ellenkezne az Rtvtv. 26. §-ának (1) bekezdésének utolsó mondatában foglalt azon szabállyal, mely szerint a nemzetiségi műsorok időtartama sem országos, sem körzeti összesítésben nemzetiségenként nem lehet kevesebb, mint a törvény hatálybalépésekor. Az országgyűlési biztos kifejtette azt a véleményét, hogy ez a szabály nemcsak azt jelenti, hogy a nemzetiségi műsoroknak összműsoridejük alapján kell megfelelniük a törvény hatálybalépése előtti állapotnak, hanem azt is, hogy az egyes adások műsorstruktúrában való elhelyezkedésének, a kisebbségek szerint egymáshoz viszonyított arányában is igazodniuk kell a törvény hatálybalépése előtti állapothoz. A kisebbségi biztos szerint a nemzetiségi műsorok sugárzásának megváltozatása a kisebbségek kollektív önazonosság-tudatának gyengülésében is komoly szerepet játszhat. Az MTV Rt. alelnöke a kisebbségi biztoshoz írt válaszában kifejtette, hogy a műsorrend összeállítása a részvénytársaság elnökének feladata, és ebben a vonatkozásban az egyes műsorok műsorstruktúrában való elhelyezkedése álláspontja szerint a műsorszolgáltatási autonómia döntési körébe esik. Tájékoztatta az alelnök a kisebbségi biztost, hogy annak ellenére, hogy a műsorrend összeállításakor nemcsak a közszolgálatisággal összefüggő, hanem egyéb (elsősorban gazdasági) szempontokat is figyelembe kell venniük, az 1999. évi műsorrend öszszeállításakor a kezdeményezésben foglalt javaslatokra is tekintettel lesznek. VII. A kisebbségi oktatás helyzete 1998-ban 7.1. Az 1997-ben lefolytatott oktatási vizsgálatban megfogalmazott kezdeményezések, ajánlások, valamint az azokra adott válaszok Mint bizonyára ismeretes, az elmúlt év elején hoztuk nyilvánosságra a kisebbségek oktatásáról szóló jelentést, amelyet teljes terjedelemben közöltünk a tavalyi beszámolóban, ezért e jelentésünk keretei között csak a korábbi ajánlások és kezdeményezések vázlatos ismertetésére, valamint az azokra kapott válaszok bemutatására vállalkozunk. 1999/79/II. szám Az átfogó vizsgálat kitért az óvodai nevelés, az iskolai nevelés és oktatás, a hátrányos megkülönböztetés, a finanszírozás, a tankönyvellátás, valamint a pedagógusképzés és -továbbképzés kérdéskörének elemzésére. Az eljárás során választ kerestünk arra, hogy az oktatási jogszabályok összhangban vannak-e az Alkotmány és a nemzeti és etnikai kisebbségek jogairól szóló törvény rendelkezéseivel. Vizsgálat tárgyát képezte továbbá, hogy a jogalkalmazás során a jogszabályoknak megfelelően érvényesülnek-e a nemzeti és etnikai kisebbségek művelődési és oktatási önigazgatáshoz való jogai. Külön vizsgálati cél volt annak feltárása, hogy létezik-e a kisebbségeket sújtó diszkrimináció az oktatásban. A jelentésből kiderül, hogy jogalkotási és jogalkalmazási visszásságokat egyaránt találtunk, ezek orvoslása érdekében fogalmazta meg a kisebbségi biztos ajánlásait, kezdeményezéseit. A kisebbségi ombudsman az Obtv. 21. §-a alapján kérte a művelődési és közoktatási minisztertől: — kezdeményezze a közoktatásról szóló 1993. évi LXXIX. törvény (Kotv.) módosítását annak érdekében, hogy az oktatásban alkalmazott hátrányos megkülönböztetés tartalmára, feltárására, bizonyítására és szankcionálására vonatkozó rendelkezések bekerüljenek a jogszabályba; — gyorsítsa fel a jogalkotási folyamatot annak érdekében, hogy minél előbb elkészülhessenek a nemzeti, etnikai kisebbség iskolai oktatásának irányelvei és annak kisebbségenkénti részletes követelményei; — a Kotv. 36. § (6) bekezdésének értelmében gondoskodjon a nemzeti, etnikai kisebbségi óvodai nevelést, iskolai nevelést és oktatást, diákotthoni nevelést segítő pedagógiaiszakmai szolgáltatások országos megszervezéséről; — folytasson vizsgálatokat annak feltárására, hogy a cigány gyermekek miért maradnak el másoktól eltérően nagy arányban az óvodai neveléstől, és e felmérések alapján dolgozzon ki oktatáspolitikai ösztönző rendszereket és kommunikációs stratégiákat annak érdekében, hogy a jelenlegi helyzet megváltozzon; — országos vizsgálat keretében térképezze fel a közoktatási rendszerben rejlő, a nemzeti és etnikai kisebbséghez tartozó tanulókat sújtó diszkriminatív oktatásszervezési gyakorlatot, és tervezzen intézkedéseket ezek felszámolására;

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes